Boks: Shahram G‘iyosov IBF North American chempionlik kamarini qo‘lga kiritdi

O‘zbekistonlik professional bokschi Shahram G‘iyosov (13−0, 9 KO) Las-Vegasda bo‘lib o‘tgan «Bivol-Kanelo» shousi doirasida yarim o‘rta vazn toifasida meksikalik Kristian Gomesga (22−3, 20 KO) qarshi IBF North American tituli uchun jang o‘tkazdi.
Jang shiddatli va ajoyib tarzda o‘tdi, 28 yoshli G‘iyosov o‘z harakatlarini nazorat qilib, raqibini uch marta — 4, 7 va 10 raundda nokautga uchratdi. Shu bilan birga, Gomes ham qulay imkoniyatlarga ega bo‘lib, ulardan birida G‘iyosovni kuchli zarba bera oldi.
10 raund yakuniga ko‘ra, hakamlar bir ovozdan 99:88, 98:89 va 99:88 hisobida g‘alabani o‘zbekistonlik bokschiga berishdi.

Shahram G‘iyosov uchun bu o‘rta vazn toifasida (147 funt/66,6 kg gacha) birinchi jang bo‘ldi. Ilgari u yengil vazn toifasida (140 funt/63,5 kg gacha) ishtirok etgan.
«O‘z chiqishimdan juda mamnunman, chunki o‘z vaznimda ko‘tarildim… O‘zimni juda yaxshi his qildim: yaxshi tayming, yaxshi zarbalar, mashg‘ulotlarda nimaning ustida mashq qilgan bo‘lsak, bu yerda hammasi o‘xshadi. Katta janglarga tayyorman, o‘z salohiyatimni to‘liq ko‘rsatmoqchiman», — dedi Shahram G‘iyosov jangdan keyin.
Buxorolik bokschi raqibini ham olqishladi.
«Birinchidan, u yaxshi bokschi. Men unga bellashgani uchun rahmat aytaman. Va juda munosib boks uchun. Haqiqiy meksikalik jangchi, u shunday nokdaundan keyin o‘z xarakterini ko‘rsatdi, shunday zarbadan keyin u o‘rnidan turdi va jasoratini ko‘rsatdi. Lekin men katta janglarga tayyorman. Men buning uchun oilamdan uzoqda mashq qilmoqdaman. Men oldinga boraman, hech qanday to‘siq ko‘rmayapman. Men barcha kamarlarni qo‘lga kiritmoqchiman», — dedi u.
Shunday qilib, Shahram G‘iyosov vakant bo‘lib turgan IBF versiyasi bo‘yicha yarim o‘rta vaznda Shimoliy Amerika chempioni kamarini qo‘lga kiritdi.